Törmäoja

Törmäoja on Nuorttijoen vesistöön kuuluva joki ja sitä ympäröivä samanniminen Nature 2000 -alue Savukosken kunnan koillisosassa. Alue sijaitsee osittain rajavyöhykkeellä.

 Luonto 
Törmäoja virtaa paikoin jopa 80 metriä syvän, jyrkkäreunaisen kanjonin pohjallaSalmela ym. "Malaise-hyönteispyynti Lapin suojelualueilla 2012–2014". Metsähallituksen luonnonsuojelujulkaisuja. Sarja A 221. . Alue on luontoarvoiltaan poikkeuksellisen merkittävä. Erikoisuutena ovat satojen hehtaarien laajuiset kausittain kosteat, nummimaiset niityt, joiden pohjakasvillisuuden muodostavat karhunsammalet. Niityt pysyvät avoimina mikroilmaston johdosta, sillä paikoitellen laaksossa puiden taimet paleltuvat talvisin. Alueella on myös heinävaltaisempia niittyjä. Seudun metsät ovat karuja mäntykankaita sekä katajaa kasvavia koivikkoja.Ympäristö.fi: Natura 2000 -alueet: Törmäoja (viitattu 14.3.2017) Kanjonin rinteillä on runsaasti tihkupintoja sekä isohuurresammalia kasvavia lähteitä.

Kasvillisuuden osalta Törmäojan alue on erityisesti laaksoarhon tärkeä esiintymä. Muita alueen harvinaisia kasveja ovat hentokorte, pohjannoidanlukko, ketonoidanlukko, kanervisara, siperiankirjosara, lapinvehnä, pahtarikko, hetehorsma, tesmayrtti, lapinlemmikki, sekä tunturipitkäpalko.

Alueelta on tavattu 811 hyönteislajia, joista 23 on luokiteltu punaisen listan lajeiksi. Erityisen runsas erilaisissa sääskissä, vesiperhosissa sekä nivelkärsäisissä. Surviaissääskissä on lukuisa joukko arvokasta lähteikköelinympäristöä osoittavia lajeja. Myös sienisääskilajistoa on tutkittu paljonja joukossa on useita puutteellisesti tunnettuja ja harvinaisia lajeja. Sienisääski Boleta nuorti tunnetaan koko maailmasta toistaiseksi ainoastaan TörmäojaltaJukka Salmela: Törmäoja, Savukosken helmi (viitattu 14.3.2017). Suomesta jo hävinneeksi luultu pohjanpurosurviainen löytyi eräiltä Törmäojan alueen lammilta vuonna 2012Jukka Salmela, Eino Savolainen (2013): "New records of Paraleptophlebia werneri Ulmer, 1920 and P. strandii (Eaton, 1901) from Finland (Ephemeroptera, Leptophlebiidae)". Biodiversity Data Journal 1: e969.

 Lähteet 

Luokka:Savukosken joet
Luokka:Suomen Natura-alueet
Luokka:Lapin maakunnan luonnonsuojelualueet
Luokka:Tuulomajoen vesistö